CELEX: 32017R0719
Language: sk
Date: 2017-04-07 00:00:00
Title: Nariadenie Rady (EÚ) 2017/719 zo 7. apríla 2017, ktorým sa mení nariadenie (EÚ) 2015/2192 o rozdelení rybolovných možností na základe protokolu, ktorým sa na obdobie štyroch rokov stanovujú rybolovné možnosti a finančný príspevok podľa Dohody o spolupráci v sektore rybolovu medzi Európskym spoločenstvom a Mauritánskou islamskou republikou

22.4.2017   
            
            
               SK
            
            
               Úradný vestník Európskej únie
            
            
               L 106/8
            
         NARIADENIE RADY (EÚ) 2017/719
   zo 7. apríla 2017,
   ktorým sa mení nariadenie (EÚ) 2015/2192 o rozdelení rybolovných možností na základe protokolu, ktorým sa na obdobie štyroch rokov stanovujú rybolovné možnosti a finančný príspevok podľa Dohody o spolupráci v sektore rybolovu medzi Európskym spoločenstvom a Mauritánskou islamskou republikou
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 43 ods. 3,
   so zreteľom na návrh Európskej komisie,
   keďže:
   
               (1)
            
            
               Rada 30. novembra 2006 prijala nariadenie (ES) č. 1801/2006 o uzavretí Dohody o spolupráci v sektore rybolovu medzi Európskym spoločenstvom a Mauritánskou islamskou republikou (1) (ďalej len „dohoda o partnerstve“).
            
         
               (2)
            
            
               Rada 24. mája 2016 prijala rozhodnutie (EÚ) 2016/870 (2) o uzavretí protokolu, ktorým sa na obdobie štyroch rokov od 16. novembra 2015 stanovujú rybolovné možnosti a finančný príspevok podľa dohody o partnerstve (ďalej len „protokol“).
            
         
               (3)
            
            
               Nariadením Rady (EÚ) 2015/2192 (3) sa medzi členské štáty rozdeľujú rybolovné možnosti určené na základe protokolu.
            
         
               (4)
            
            
               Vedecké odporúčanie nezávislého spoločného vedeckého výboru v zmysle článku 4 protokolu poukazuje na prebytok merlúzy senegalskej a berie do úvahy vedecké odporúčanie IMROP (Institut Mauritanien de Recherches Océanographiques et des Pêches) z roku 2014, ktoré potvrdzuje prebytok kalmárov a sépií.
            
         
               (5)
            
            
               V súlade s článkom 6 ods. 1 písm. a) protokolu sa zmiešaná komisia zriadená podľa článku 10 dohody o partnerstve na svojom stretnutí v Nouakchott, ktoré sa konalo 15. a 16. novembra 2016, rozhodla upraviť protokol a poskytnúť v rámci dostupného prebytku nové rybolovné možnosti mraziarenským plavidlám, ktoré ako hlavný cieľový druh lovia merlúzu senegalskú a ako vedľajšie cieľové druhy lovia kalmáre a sépie.
            
         
               (6)
            
            
               Je vhodné rozdeliť tieto nové rybolovné možnosti medzi členské štáty na ostávajúce obdobie uplatňovania protokolu.
            
         
               (7)
            
            
               Zavedenie nových rybolovných možností má vplyv na hospodárske činnosti plavidiel Únie a plánovanie ich rybárskej sezóny, a preto by toto nariadenie malo nadobudnúť účinnosť okamžite po jeho uverejnení.
            
         
               (8)
            
            
               Nariadenie (EÚ) 2015/2192 by sa preto malo zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   V článku 1 ods. 1 nariadenia (EÚ) 2015/2192 sa dopĺňa toto písmeno:
   
      
                  „h)
               
               
                  Kategória 2a – Plavidlá (mraziarenské) na hlbokomorský lov merlúzy senegalskej vlečnou sieťou:
                  
                              Španielsko:
                           
                           
                              merlúza senegalská
                           
                           
                              3 500  ton
                           
                        
                              kalmáre
                           
                           
                              1 450  ton
                           
                        
                              sépie
                           
                           
                              600 ton
                           
                        V tejto kategórii môže v mauritánskych vodách súbežne vykonávať činnosť najviac 6 plavidiel.“.
               
            
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. apríla 2017
      
         
            Za Radu
         
         
            predseda
         
         L. GRECH
      
   
   
      (1)  Ú. v. EÚ L 343, 8.12.2006, s. 1.
   
      (2)  Rozhodnutie Rady (EÚ) 2016/870 z 24. mája 2016 o uzavretí protokolu, ktorým sa na obdobie štyroch rokov stanovujú rybolovné možnosti a finančný príspevok podľa Dohody o spolupráci v sektore rybolovu medzi Európskym spoločenstvom a Mauritánskou islamskou republikou v mene Európskej únie (Ú. v. EÚ L 145, 2.6.2016, s. 1).
   
      (3)  Nariadenie Rady (EÚ) 2015/2192 z 10. novembra 2015 o rozdelení rybolovných možností na základe protokolu, ktorým sa na obdobie štyroch rokov stanovujú rybolovné možnosti a finančný príspevok podľa Dohody o spolupráci v sektore rybolovu medzi Európskym spoločenstvom a Mauritánskou islamskou republikou (Ú. v. EÚ L 315, 1.12.2015, s. 72).